ÜÜRILEPING

**1. POOLED**

1.1. Ilmandu Vanatehnika- ja Saunaklubi, registreerimisnumber 80284017, asukoht Paemurru-Palsi, Ilmandu küla Harku vald Harjumaa, esindaja Merje Pals (edaspidi nimetatud Üürileandja või Lepingupool või koos Üürnikuga Lepingupooled).

1.2. Nimi isikukood aadress

(edaspidi nimetatud Üürnik või Lepingupool või koos Üürileandjaga Lepingupooled).

**2. EELDUSED**

2.1. Üürileandja on õigustatud sõlmima üürilepingut korteri aadressil Tallinn Timuti 15/Ristiku 46-21 (edaspidi nimetatud Korter) osas.

2.2. Üürnik soovib kasutada korterit käesoleva üürilepingu (edaspidi nimetatud Leping) alusel, selles sätestatud tingimustel, tähtaegadel ja korras.

2.3. Lepingupooled juhinduvad võlaõigusseadusest ja Lepingust.

**3. Lepingu ESE**

3.1. Lepinguga reguleeritakse Lepingupoolte suhted seoses korteri ajutise kasutamisega tasu eest Üürniku poolt ja Lepingus toodud tingimustel.

3.2. Üürnik kinnitab käesolevaga, et on tutvunud Lepingu esemega ja seal oleva varaga ning selle seisukorra suhtes tal pretensioone ei ole.

**4. LEPINGUPOOLTE ÕIGUSED JA KOHUSTUSED**

4.1. Üürileandja on kohustatud andma Lepingu eseme Üürniku kasutusse ajavahemikuks päringus esitatud kuupäeval **16:00 – kuni järgmise päeva kella 11:00ni**.

4.2. Üürnikul on õigus kasutada Lepingu eset mitteeluruumi sihtotstarbe kohaselt;

4.3 Üürnik tagab korteri heaperemeheliku ja legaalse kasutamise ning tagab naabrite mittehäirimise.

4.4. Üürnikul ei ole ilma Üürileandja kirjaliku nõusolekuta õigust anda Lepingu eset allüürile.

4.5 Üürnik ei tohi ilma üürileandja nõusolekuta vahetada korteri lukkusid ja teha koopiad võtmetest.

4.6 Üürnik kohustub:

Tagama korteris oleva vara säilimise;

Tuleohutusnõuetest kinni pidamise;

Mitte suitsetama korteris, k.a e-sigaretti;

Tagama, et tema külalised järgiksid antud lepingus kehtestatut;

Lukustama uksed korterist lahkumisel;

Tekkinud probleemide korral koheselt teavitama üürileandjat telefoni teel.

4.7 Üürileandja tagab:

Puhta ja koristatud korteri perioodi alguseks;

Vajaliku kulumaterjalide olemasolu;

Piisaval hulgal puid sauna tarbeks.

**5. ÜÜR JA KÕRVALKULUD**

5.1. Üürnik tasub Üürileandjale üüri punktis 4.1 perioodi eest, millest 20 eurot on tagatisrahana.

5.2 Üürileandja tasub kõik korteri halduskulud, mis on tekkinud heaperemeheliku kasutamise käigus.

5.3 Tagatisraha tagastatakse 3 tööpäeva jooksul peale rendiperioodi lõppu.

5.4 Koristamata ruumi üleandmisel, kui koristamine ei olnud üürileandja poolt ette nähtud, on üürileandjal õigus üürniku poolt makstud tagatisrahale 20 EUR.

5.5 Kümblustünni kasutamisel, kui kasutamine ei olnud üürileandja poolt ette nähtud, on üürileandjal õigus üürniku poolt makstud tagatisrahale 15 EUR.

5.6 Nõuded koristamisele on alljärgnevad:

* Asjad ja sh. toolid on pandud tagasi kohtadele, kust need on võetud;
* Lavalt on koristatud vihtlemise käigus tekkinud oksad ja lehed;
* Leili- ja pesuruumi põrandad on pühitud ja kuivatatud;
* Kümblustünni kasutamisel on põrandal äravoolu kraan avatud ja seinal olev kraan suletud;
* Eesruumi laud ja pinnad pühitud;
* Diivani katted peale pandud;
* Praht koristatud, prügi välja viidud (prügikast asub maja taga Timuti tänava poolses ääres);
* Riietusruumi ja eesruumi põrandad pühitud ja vajadusel pestud;
* Nõud pestud ja kappi asetatud;
* Kogu saun korrektne, selliselt nagu Teilegi sai algselt saun üle antud.

**6. LEPINGU KESTVUS JA LÕPPEMINE**

6.1. Leping jõustub allakirjutamisel ja lõppeb mõlema poole kohustuste täitmisel.

6.2. Lepingu lõpetamisel korterisse jäänud Üürniku vara jäänud suunab üürileandja jäätmekäitlusse.

**7. VASTUTUS.**

7.1. Lepingust tulenevate maksete tasumisega viivitamise korral on viivitanud Lepingupool kohustatud teisele Lepingupoolele tasuma viivist 0,2 % (null koma kaks protsenti) viivitatud summalt iga viivitatud päeva eest, kuid mitte vähem kui 5 eurot.

7.2. Üürnik on kohustatud hüvitama Üürileandjale kõik Üürniku süü läbi üüritud ruumide, mööbli, seadmete, väikevahendite ja hoone või hoone süsteemide rikkumisest tekitatud kahjud nende faktilises ulatuses.

7.3 Üürileandja ei vastuta Üürniku vara eest korteris rendiperioodi jooksul. Peale rendiperioodi lõppu korterisse jäetud esemed suunatakse taaskäitlusesse.

**8. LEPINGU ÜLIMUSLIKKUS.**

8.1. Lepingu allakirjutamisega kinnitavad Lepingupooled, et juhinduvad omavahelistes üürisuhetes Lepingust ning see Leping on ülimuslik kõikide sama Lepingu objekti suhtes Lepingupoolte vahel enne Lepingu allakirjutamist saavutatud suuliste ja kirjalike kokkulepete ja lepingute suhtes.

**9. LEPINGU DOKUMENDID**

9.1. Lepingu dokumendid koosnevad Lepingust, selle lisadest ja kokkulepetest. Lisad ja kokkulepped lisatakse Lepingule ning need on Lepingu lahutamatud osad.

9.2. Lepingut võib muuta lepingupoolte kirjalikku taasesitamist võimaldaval viisil. Nimetatud vormi järgimata jätmisel on muudatus tühine.

9.3. Kumbki lepingu pool ei oma õigust oma lepingulisi õigusi ja kohustusi üle anda kolmandatele isikutele ilma teise poole kirjaliku nõusolekuta.

Üürileandja: Üürnik:

Ilmandu Vanatehnika- ja Saunaklubi

telefon

5221616

info@suhtesepp.com